AIŠKINAMASIS RAŠTAS

Dėl savivaldybės ilgalaikio materialiojo turto nuomos sutarčių atnaujinimo

**1. Parengto tarybos sprendimo projekto tikslai ir uždaviniai**

 Molėtų rajono savivaldybės administracija (toliau – Administracija) gavo prašymus: 2020-04-23 Dominykos Kilnaitės (toliau – Nuomininkas 1) prašymą atnaujinti 2015-05-08 savivaldybės ilgalaikio materialiojo turto nuomos sutartį Nr. T5-47, 2020-04-24 UAB EKO PRO (Nuomininkas 2) prašymą Nr. 04-1 atnaujinti 2015-05-08 savivaldybės ilgalaikio materialiojo turto nuomos sutartį Nr. T5-48. Nuomininkas 1 prašyme nurodo, kad nuo 2005-05-08 nuomoja negyvenamąsias patalpas, esančias Molėtų r. sav., Giedraičių mstl., Vilniaus g. 32-1, kuriuose vykdo prekybą dėvėtais drabužiais. Nuomininkas 2 prašyme nurodo, kad nuo 2005-05-08 nuomoja negyvenamąsias patalpas, esančias Molėtų r. sav., Giedraičių mstl., Vilniaus g. 32-1, kuriuose vykdo sandėliavimo ir kurjerio veiklą.

 Lietuvos Respublikos civilinio kodekso 6.482 straipsnio 1 dalyje numatyta, kad Nuomininkas, tvarkingai vykdęs pagal nuomos sutartį prisiimtas pareigas, pasibaigus sutarties terminui turi pirmenybės teisę atnaujinti sutartį. Kadangi šių objektų panaudoti kitiems tikslams savivaldybės administracija nėra numačiusi, pasiūlė Nuomininkui 1 ir Nuomininkui 2 atnaujinti negyvenamųjų patalpų, esančių Molėtų r. sav., Giedraičių mstl., Vilniaus g. 32-1, nuomos sutartis naujam 5 metų terminui, nekeičiant sutarčių sąlygų ir mokant Nuomininkui 1 už 1 kv. m nuomojamų patalpų plotą po 0,55 Eur, o Nuomininkui 2 – 0,71 Eur. Nuomininkams sutikus atnaujinti nuomos sutartis esamomis sąlygomis administracija paruošė sprendimo projektą.

 Parengto sprendimo projekto tikslas – priimti sprendimą dėl savivaldybės nuomojamo ilgalaikio materialiojo turto tolesnio panaudojimo.

**2. Šiuo metu esantis teisinis reglamentavimas**

Lietuvos Respublikos civilinio kodekso 6.482 straipsnis,

Lietuvos Respublikos vietos savivaldos įstatymo 16 straipsnio 2 dalies 26 punktas,

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – už nuomą gautos lėšos bus apskaitomos savivaldybės biudžete.

Neigiamų pasekmių nenumatoma.

**4. Priemonės sprendimui įgyvendinti**

Vykdyti teisės aktą.

**5. Lėšų poreikis ir jų šaltiniai prireikus skaičiavimai ir išlaidų sąmatos**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.